
A továbbiakban a „GLH”

Hungexpo, GLH, a jelen szerződésben (a továbbiakban: a „Szerződés”) külön-külön mint „Fél”, együttesen mint „Felek” is szerepelhetnek.


Előzmények:

· Minthogy, a Hungexpo egy Magyarországon bejegyzett zártkörűen működő, kiállítás és rendezvényszervezéssel foglalkozó részvénytársaság, amelynek 99,9 %-ban tulajdonosa az ugyancsak Magyarországon bejegyzett zárkörűen működő részvénytársaság a GL events Hungária Zrt;

· Minthogy, a Magyar Nemzeti Vagyonkezelő Zrt. jogelődje az ÁPV Rt. és a GL events SA által vezetett konzorcium között 2005. április 29. napján (SZT/26358) aláírt és a Hungexpo részvényeinek 77,01%-a megvásárlására szóló privatizációs szerződést (a továbbiakban: a „Privatizációs Szerződés”) a Vevő teljesítette, a teljesítésének vizsgálata és a Privatizációs Szerződés lezárása folyamatban van ; 

· A Hungexpo menedzsmentje a 2011. februárjában a 2010 évi beszámoló elkészítése során észlelte, hogy a Társaság 2010. évi eredménye -878.572  eFt veszteség  és ezzel a Társaság saját tőkéje nem éri el a törvényben előírt minimum összeget. Erről a tényről a menedzsment késedelem nélkül szóban tájékoztatta az Igazgatóságot.

· Az Igazgatóság, megállapította, a Gazdasági Társaságokról szóló 2006. évi IV. tv. (a továbbiakban: a „Gt”) 245 § (1) bekezdés a) és b) pontjában foglalt eset fennállását. Erre tekintettel a Gt. 245§ (1) bekezdésben előírt kötelezettségének megfelelően a Felügyelőbizottság egyidejű értesítése mellett, a szükséges intézkedések megtétele mellett határozott.

· A GLH-val történt tárgyalást követően a Hungexpo Igazgatósága javasolta a közgyűlésnek a Hungexpo és a GLH egyesülésének elfogadását, oly módon, hogy a GLH beolvad a Hungexpo-ba, és e javaslatot a közgyűlés elfogadta;

· Minthogy, a Gazdasági társaságokról szóló 2006. évi IV tv. 71§-a 2. bek. és 83.§-aiban foglalt kötelezettsége alapján a Hungexpo írásban felhívta a Magyar Nemzeti Vagyonkezelő Zrt.-t mint elsőbbségi részvényest és Budapest Főváros Önkormányzata, mint részvényest, hogy nyilatkozzanak egyetértenek–e az átalakulás szándékával és arról is, hogy kívánnak-e, a jogutód gazdasági társaság tagjává válni; A két részvényes úgy nyilatkozott, hogy a Hungexpo tagja kíván maradi. Nyilatkozatuk a jelen szerződés I. számú Mellékletét képezi	Comment by Hungexpo: Annak függvényében, hogy az MNV még részvényes lesz-e a közgyűlésen.

· Minthogy, a GLH egy ugyancsak Magyarországon bejegyzett részvénytársaság, melynek 100%-os tulajdonosa a francia GL events SA;

· Minthogy, a GLH egyedüli részvényese 2010. november 3. napján kelt és 2/2010.(XI.3)    számú határozata lehetővé teszi, hogy a Társaság átalakulásának érdemi elbírálásáról egy határozattal döntsön a Gt. 71.§, és 78§ foglaltaknak megfelelően. Erre az alkalomra a Gt. 71.§1) bek.-ben előírt okiratokat a GLH Vezérigazgatója készíti elő;

· Minthogy, a Hungexpo alapszabályának 12.11.10 pont lehetővé teszi, hogy a közgyűlés, a Társaság átalakulásának érdemi elbírálásáról egy ülésen határozzon a Gt. 71.§, és 78.§  ban foglaltaknak megfelelően. Erre a közgyűlésre a Gt. 71.§1) bek.-ben előírt okiratokat a Társaság Igazgatósága készíti elő;

· Minthogy, a Hungexpo igazgatósága 1/2011 (II.22.) IG számú határozata alapján együttműködve a GLH vezérigazgatójával elkészítette az ülés napját legfeljebb hat hónappal megelőző, az Igazgatóság által meghatározott időpontra - mint mérlegfordulónapra - vonatkozó, független könyvvizsgáló által elfogadott vagyonmérleg-tervezeteket és vagyonleltár-tervezeteket;

· A Felek úgy határoztak, hogy végrehajtják a Hungexpo és a GLH egyesülését, oly módon, hogy a GLH a Hungexpo-ba beolvad a jelen Szerződésben foglalt feltételek szerint;

Felek tehát az alábbiakban állapodnak meg:


I. A Tranzakció leírása

A Felek megállapodnak abban, hogy 2011. szeptember 30.-i tervezett hatályosulási napra végrehajtanak egy egyesülési tranzakciót, oly módon hogy a Hungexpo-ba beolvad GLH (a továbbiakban: a „Tranzakció”).

A Tranzakció a Hungexpo, illetve a GLH által 2010. december 31.-i fordulónapra készített egyesülési vagyonmérleg-, valamint vagyonleltár tervezetek alapján kerül végrehajtásra.

Hungexpo 2010. december 31.-i fordulónapra készített átalakulás előtti egyesülési vagyonmérleg-tervezete és vagyonleltár tervezete a jelen Szerződés I. számú Mellékletét képezik.

A GLH 2010. december 31.-i fordulónapra készített átalakulás előtti beolvadási vagyonmérleg és vagyonleltár tervezetei a jelen Szerződés II. számú Mellékletét képezik.


II. A Hungexpo tőkeszerkezete a tranzakció előtt 

A Tranzakciót megelőzően a Hungexpo alaptőkéje 100.279.520,-Ft lesz, azaz egyszázmillió kettőszázhetven kilencezer ötszázhúsz forint.
	1. GL events Hungária Zrt részvényei

	
	
	Sorozat
	darab
	címlet
	névérték
	részvényfajta

	
	
	I
	10
	3 200 000
	32 000 000
	törzsrészvény

	
	
	II
	100
	320 000
	32 000 000
	törzsrészvény

	
	
	III
	500
	32 000
	16 000 000
	törzsrészvény

	
	
	IV
	3 000
	3 200
	9 600 000
	törzsrészvény

	
	
	V
	28 000
	320
	8 960 000
	törzsrészvény

	
	
	VI
	53 733
	32
	1 719 456
	törzsrészvény

	
	
	
	
	
	100 279 456
	

	2. Budapesti Főváros Önkormányzata részvénye

	
	
	VI
	1
	32
	32
	törzsrészvény

	
	
	
	
	
	
	

	3. MNV Zrt részvénye

	
	
	VII
	1
	32
	32
	Szavazatelsőbbségi részvény 

	
	Összes névérték HUF
	 
	 
	100 279 520
	




III. A GLH Tőkeszerkezete a Tranzakció előtt

3.1.	A GLH alaptőkéje

A Társaság alaptőkéje: 10.450.000.000,- Ft (tízmilliárd négyszázötvenmillió forint) készpénz.

3.2	A Társaság részvényei:

A Társaság részvényeinek száma: 1.045.000. db törzsrészvény.
A Társaság részvényeinek névértéke és kibocsátási értéke: egyenként 10.000,- Ft (azaz tízezer forint).
A részvényekhez kapcsolódó szavazati jog a részvény névértékéhez igazodik. Minden részvény egy szavazatra jogosít. 

3.3	A GLH egyedüli tagja

A GLH egyedüli tagja a francia jog szerint alakult GL events S A. (székhelye: FR-69530 Bignais Zone Industriel Nord BP 40, Route d’Apos Irigny). Cégjegyzékszáma:

IV. Az Egyesülő Vagyon 

A Felek megállapodnak abban, hogy a Tranzakció könyv szerinti értéken történik, tehát a Felek nem élnek az átértékelés lehetőségével.


V. A Független könyvvizsgáló

A Felek tudomásul veszik, hogy a Tranzakcióval kapcsolatos független könyvvizsgálói feladatokat a CONSULTRADE PLUSSZ Könyvvizsgáló
 és Adótanácsadó Kft. látja el (székhelye: 1148 Budapest, Vezér utca 148-150.; Kamarai nyilvántartási szám: 000073; Cégjegyzékszám: 01-09-071016; Adószám: 10436837-2-42;. Természetes személy könyvvizsgálóként Erhardt Gáborné jár el (lakcíme: 1162 Budapest, Ábra u. 2/b., Kamarai nyilvántartási szám: 004665).


VI. A Hungexpo Tőkeszerkezete a Tranzakció után

A Hungexpo egyesülés utáni tőkeszerkezete az alábbiak szerint alakul.

	Részvényosztály
	Tulajdonos
	darab
	címlet (Ft)
	névérték (Ft)
	Tul hányad

	Tözsrészvény
	GLeSA
	3 000 000 000
	1
	3 000 000 000
	100,000000%

	Tözsrészvény
	BP
	1
	1
	1
	0,000000%

	Elsőbbségi
	MNV
	1
	1
	1
	0,000000%

	Összes névérték HUF
	3 000 000 002
	 
	3 000 000 002
	100,000%



A Felek megállapodnak abban, hogy a továbbműködő Társaság alaptőkéjét 3 milliárd 2 forintban állapítják meg, ami 3 000 000 002 darab 1 forint névértékű részvényben testesül meg. 

Az egyesülésre a Hungexpo tőkepótlása céljából kerül sor, amit a GLH az egyesülés keretében biztosít. Mivel a Hungexpo saját tőkéje a tranzakció tervezett fordulónapján várhatóan negatív, valamint arra, hogy a GLH tulajdonában lévő Hungexpo részvények névértékét a halmozódás elkerülése miatt nem lehet figyelembe venni a jogutód jegyzett tőkéjének megállapításakor, a jogelőd Hungexpo részvényei bevonásra kerülnek. Az új részvények dematerializált formában kerülnek kibocsátásra. A kisebbségi tulajdonosokat az új részvényekből egy-egy darab illeti meg.

A jogutód egyesített alaptőkéjéből az új jegyzett tőke feletti részt a Társaság tőketartalékába vezetik át. A jogutód tőketartalékát csökkenti a veszteség miatti negatív eredménytartalék ellentételezésére felhasznált összeg.


VII. Jogutódlás

A Felek megállapodnak abban a Hungexpo a GLH általános jogutódja.

A Hungexpo 2010. december 31.-i fordulónapra készített átalakulás utáni egyesülési vagyonmérleg-tervezete és vagyonleltár tervezete a jelen Szerződés III. számú Mellékletét képezik.

VIII. A Hungexpo alapszabályának módosítása

A Tranzakcióval kapcsolatban a Hungexpo alapszabályában szükségessé váló módosításokat a Hungexpo igazgatósága elkészítette és a Tranzakció következtében módosuló Alapszabály tervezetét a részvényesek elé terjeszti elfogadásra. A Hungexpo alapszabályában szükségessé váló módosítások, valamint a Hungexpo módosított alapszabálya a jelen Szerződés IV. számú Mellékletét képezi.


IX. A Felek egyéb kötelezettség -vállalásai a Tranzakció kapcsán

9.1 Hungexpo Vállalja, hogy a Tranzakció végrehajtására vonatkozó döntések meghozatalát követően tájékoztatja a Hungexpo-nál működő munkavállalói érdekképviseleti szerveket a jelen Szerződés elfogadásáról. 

9.2 A Tranzakció elfogadására vonatkozó utolsó elfogadó határozat keltétől számított 8 napon belül Hungexpo gondoskodik a Tranzakcióval kapcsolatos tájékoztatás közzétételéről két egymást követő lapszámban a Gt.. 79 5§ -ban foglaltak szerint.


X. A Felek kijelentései és szavatosságai

10.1 Hungexpo kijelenti és szavatolja, az alábbiakat:
· a hatályos magyar jog szabályai szerint alapított és zártkörűen működő részvénytársaság, amelynek képviseletében eljáró személy jogosult a jelen szerződés aláírására;
· az egyesülő vagyontömeg per,- teher és igénymentes, senkinek nincs olyan joga, ami a tranzakció végrehajtását gátolná.

10.2 GLH kijelentései és szavatosságai:
· a hatályos magyar jog szabályai szerint alapított és zártkörűen működő részvénytársaság, amelynek képviseletében eljáró személy jogosult a jelen szerződés aláírására és teljesítésére.


10.3 A Felek közös kijelentései és szavatosságai
· A Felek együttesen kijelentik és szavatolják, hogy egyetértenek a tranzakció szándékával és módjával, valamint azzal, hogy a Tranzakcióhoz készített vagyonmérleg, illetve vagyonleltár tervezetek fordulónapja 2010. december 31. Egyetértenek azzal is, hogy a Tranzakció tervezett hatályosulási napja 2011. június 30.


XI. Irányadó jog és jogviták rendezése

11.1 A jelen Szerződésre a hatályos magyar jogszabályok irányadók különös tekintettel a Gazdasági Társaságokról szóló 2006. évi IV. törvényre.

11.2 A jelen Szerződéssel kapcsolatos esetleges jogvitákat a Felek igyekeznek békés úton tárgyalások útján rendezni. Amennyiben erre a vitára okot adó körülmény felmerülésétől számított 60 napon belül nem kerülne sor, úgy a Felek alávetik magukat a Magyar Kereskedelmi és Iparkamara mellett működő állandó választottbíróság illetékességének, amely saját eljárási szabályai szerint jár el, három bíróval. 


XII. Vegyes Rendelkezések

12.1 A jelen szerződés érvényesen csak írásban a szerződő Felek cégszerű aláírásával módosítható.  

12.2 A felek megállapítják, hogy a jelen egyesülés a társasági adóról és az osztalékadóról szóló 1996. évi LXXXI. törvény értelmében kedvezményezett átalakulásnak minősül.

12.3 A Jelen Szerződés elválaszthatatlan részét képezik az alábbi Mellékletek:

I. számú Melléklet: Részvényesek nyilatkozata
I./A számú Melléklet: Jogelőd Hungexpo egyesülési vagyonmérleg tervezete
I./B számú Melléklet: Jogelőd Hungexpo egyesülési vagyonleltár tervezete
II./A számú Melléklet: Jogelőd GLH egyesülési vagyonmérleg tervezete
II./B számú Melléklet: Jogelőd GL egyesülési vagyonleltár-tervezete
III. számú Melléklet: Jogutód Hungexpo átalakulás utáni egyesülési vagyonmérleg-tervezete és vagyonleltár tervezete
IV. számú Melléklet: Hungexpo alapszabályának tervezett módosításai


Kelt Budapesten, 2011. …….  .

